Diari Oficial de la Generalitat Valenciana


Sumari del DOGV 5329, del 22-08-2006 (2006/9538)

RESOLUCIÓ de 14 de juny de 2006, del Servici Territorial d'Energia, per la qual s'autoritza a Iberdrola Distribución Eléctrica, SAU, la construcció d'una línia aèria trifàsica a 20 kV, tipus LA-100-A1/S1A d'interconnexió en la L/Barona i L/Albocàsser al terme municipal de la Sierra Engalcerán (Castelló), s'aprova el projecte d'execució i es declara en concret la seua utilitat pública. Expedient: ATLINE/2005/115/12 (projecte 118/04).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5329

Data del DOGV
:   22-08-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/9538


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 14 de juny de 2006, del Servici Territorial d'Energia, per la qual s'autoritza a Iberdrola Distribución Eléctrica, SAU, la construcció d'una línia aèria trifàsica a 20 kV, tipus LA-100-A1/S1A d'interconnexió en la L/Barona i L/Albocàsser al terme municipal de la Sierra Engalcerán (Castelló), s'aprova el projecte d'execució i es declara en concret la seua utilitat pública. Expedient: ATLINE/2005/115/12 (projecte 118/04). [2006/9538]  
Vist l'expedient ATLINE/2005/115/12 (projecte 118/04), incoat pel Servici Territorial d'Energia de Castelló, a instància de la mercantil Iberdrola Distribución Eléctrica, SAU (en avant Iberdrola), amb domicili en l'av. Germans Bou, 239 de Castelló, relatiu a la sol·licitud d'autorització administrativa, l'aprovació del projecte i la declaració d'utilitat pública en concret per a la construcció d'una línia aèria trifàsica a 20 kV, tipus LA-100-A1/S1A d'interconnexió en la L/Barona i L/Albocàsser al terme municipal de la Sierra Engalcerán (Castelló).  
Vist que el 3 de maig de 2005, Iberdrola va sol·licitar l'autorització per a la construcció d'una línia aèria trifàsica a 20 kV, tipus LA-100-A1/S1A d'interconnexió en la L/Barona i L/Albocàsser al terme municipal de la Sierra Engalcerán (Castelló).  
Vist que l'expedient ATLINE/2005/115/12 (projecte 118/04), va ser sotmés a informació pública per mitjà de la publicació d'anuncis en el Diari Oficial de la Generalitat del 25 d'octubre de 2005, en el Butlletí Oficial de la Província del 25 d'agost de 2005 i en el Periódico Mediterráneo del 17 d'octubre de 2005, i per mitjà d'exposició pública en el tauler d'edictes de l'Ajuntament de la Sierra Engalcerán.  
Vist que de conformitat amb el que establix la Llei 54/1997, de 27 de novembre, del Sector Elèctric, així com el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, el Decret 88/2005, del Consell de la Generalitat, de 29 d'abril, DOGV de 05.05.2005, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, es va remetre en data 7 de juny de 2005 la separata a l'Ajuntament de la Sierra Engalcerán, i no ha emés, este organisme, informe en el termini ni fins a la data.  
Vist que durant el període d'informació pública no s'han presentat al·legacions.  
Vist que d'acord amb la legislació mediambiental, es va remetre l'Estudi d'Impacte Ambiental amb data 7 de juny de 2005 al Servici d'Avaluació d'Impacte Ambiental, i es va remetre posteriorment el certificat de no al·legacions així com la còpia de les publicacions. Amb data 28 d'abril de 2006 va dictar el director Territorial de la Conselleria de Territori i Habitatge l'estimació acceptable d'impacte ambiental.  
Vist que el projecte presenta un traçat plenament concretat, té entre la seua documentació els plans pertinents a escala adequada, esta prou detallat i conté una relació concreta i individualitzada dels béns i dels drets afectats.  
Vist que el dia 12 de maig de 2006, el personal tècnic del Servici Territorial d'Energia, va emetre un informe tècnic sobre el projecte.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat així com el que establix la Llei 30/92, de 26 de novembre, de Règim Jurídic de les Administracions Publiques i del Procediment Administratiu Comú.   
Atés que el projecte reunix una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estes.  
Este Servici Territorial d'Energia de Castelló, resol  
Primer. Autoritzar a Iberdrola Distribución Eléctrica, SAU, la construcció d'una línia aèria trifàsica a 20 kV, tipus LA-100-A1/S1A d'interconnexió en la L/Barona i L/Albocàsser al terme municipal de la Sierra Engalcerán (Castelló) corresponent a l'expedient amb referència ATLINE/2005/115/12 (projecte 118/04), i les característiques principals del qual són les següents:  
Lloc de la instal·lació: partida mas de Vidal i mas de la Marina al terme municipal de la Sierra Engalcerán (Castelló).  
Característiques principals: línia aèria trifàsica a 20 kV, tipus LA-100-A1/S1A d'interconnexió en la L/Barona i L/Albocàsser al terme municipal de la Sierra Engalcerán (Castelló).  
Origen: CT La Masiana. Final: CT la Marina.  
Longitud: 2.217 metres. Nombre de suports: 16.  
Diàmetre conductor: LA-100.  
Pressupost: 37.726,06 euros.  
Segon. Aprovar el projecte d'execució firmat per l'enginyer tècnic industrial Sr. Fernando Peirat Montañés i visat pel Col·legi Oficial de Pèrits i Enginyers Tècnics Industrials de València, Delegació de Castelló amb data 28 de setembre de 2004, i sotmetre'l a les condicions següents:  
1. Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.  
2. En l'execució del projecte el peticionari haurà de tindre en compte les prescripcions disposades en els reglaments vigents, així com les condicions imposades pels organismes afectats.  
3. Les instal·lacions hauran d'estar acabades en el termini de sis mesos, comptadors a partir de l'endemà de la recepció d'esta resolució.  
4. El titular donarà compte de l'acabament de les obres per mitjà de la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació de què es tracte.  
5. L'Administració deixarà sense efecte la present resolució en qualsevol moment en què s'observe l'incompliment de les condicions imposades en esta.  
6. La present autorització s'atorga sense perjuí de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar esta, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
7. En el cas que, per a finalitzar l'execució de la instal·lació objecte del projecte, es requerisca posar una part d'esta en tensió, es procedirà d'acord amb les condicions següents:  
Presentació de sol·licitud de finalització d'execució, a la qual acompanyarà, en triple versió exemplar, el certificat de finalització parcial d'obra, subscrit per tècnic competent i visat pel col·legi oficial corresponent, acreditatiu que la part de la instal·lació ja executada està d'acord amb els reglaments tècnics en la matèria.  
La finalització de l'execució es realitzarà amb la mateixa direcció d'obra que l'anterior certificació, i s'ajustarà a les condicions tècniques i de seguretat reglamentàries.  
L'empresa distribuïdora efectuarà totes les actuacions que considere necessàries de manera que quede garantit tant el manteniment de les condicions reglamentàries de la xarxa ja existent com la no-pertorbació a altres instal·lacions o equips.  
S'haurà de presentar en el termini màxim de 10 dies des de la completa execució de la instal·lació, la sol·licitud d'autorització d'explotació, d'acord amb el que establix el Decret 88/2005.  
Transcorregut un mes des que este Servici Territorial va diligenciar i va entregar el certificat de finalització parcial d'obra sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. En el cas que la dita instal·lació ja estiguera en tensió, el peticionari haurà de procedir a la desconnexió a la finalització d'este termini.  
8. Condicions mediambientals:  
a) Una vegada finalitzades les obres es restituiran els terrenys a l'estat anterior i es reposaran les servituds i servicis afectats, i es restituirà plenament el pas ramader en les vies pecuàries.  
b) Per a l'execució dels suports núm. 9, 10 i 11 s'utilitzaran camins existents o s'aprofitaran bancals abandonats, i s'evitarà el desbrossament de vegetació.  
c) Es realitzarà una selecció dels residus produïts en l'obra per a la seua entrega a gestor autoritzat. En el cas de materials sobrants de l'excavació hauran d'eliminar-se en abocador controlat o s'estendran pel terreny confrontant, sempre que el propietari ho autoritze.  
d) Els treballs compliran amb el que establix el Decret 7/2004, de 23 de gener, pel qual s'aprova el plec general de normes de seguretat en prevenció d'incendis forestals.  
e) El promotor haurà de sol·licitar l'autorització d'ocupació temporal de la via pecuària núm. 1 (Sendera Reial) classificada al terme municipal de la Sierra Engalcerán, prèviament a l'inici de l'execució dels treballs d'instal·lació de la línia elèctrica.  
f) Com a mesures preventives per a evitar la col·lisió o electrocució de les aus es tindran en comptes les següents:  
. Les creus per als suports en alineació (tipus volta BP) amb cable suspés, hauran de tindre una distància des de la part superior de l'armat fins al conductor, superior a 700 mm. En cas contrari, es col·locarà un arc metàl·lic en la part superior de la creu.  
. Les creus per a suports d'ancoratges en línia, fi de línia i angles (tipus B36) amb cadenes d'amarrament, es construiran amb 3 aïlladors (distància de seguretat 0,7 m). En tot cas, s'assegurarà una distància mínima entre conductors d'1,5 m.  
. Els ponts fluixos hauran d'anar suspesos per davall del travesser.  
. Els cables conductors se senyalitzaran per mitjà de balises en espiral de prolipropilé de color blanc o taronja d'1 m x 0,3 m, o en .X. de neopré de 35 cm i color negre proveïdes d'elastòmetre i cinta luminiscent. En ambdós casos, els senyals es col·locaran alternativament en els tres cables conductors, amb una distància entre balises de la mateixa fase de 20 m, de tal forma que lateralment la distància visual siga inferior a 7 m.  
Tercer. Declarar, en concret, la utilitat pública de la línia elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart. Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment a l'efecte que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, s'ha intentat la notificació i no s'ha pogut realitzar.  
Contra esta resolució, que no posa fi a la via administrativa, podrà interposar-se recurs d'alçada davant de la Direcció General d'Energia, (carrer Colom, 1. 46056 València), en el termini d'un mes, comptador a partir de l'endemà de la notificació de la present, de conformitat amb el que disposen els articles 114 i 115 de la Llei 30/192, de 26 de novembre, de Règim Jurídic de les Administracions Públiques i del Procediment Administratiu Comú.  
Castelló, 14 de juny de 2006.. El cap del Servici Territorial d'Energia: Leopoldo Igual Diaz-Teran.